b'\n_START_ARTICLE_\nVedenje\n_START_PARAGRAPH_\nVedenje je izraz, ki se nana\xc5\xa1a na sistem ali organizem, ve\xc4\x8dinoma v povezavi s svojim okoljem, ki vklju\xc4\x8duje druge sisteme ali organizme. Vedenje je reakcija sistema ali organizma na razli\xc4\x8dne vrste dra\xc5\xbeljajev oz. vplivov, ki so lahko zunanji ali notranji, zavedni ali nezavedni, o\xc4\x8ditni ali prikriti, prostovoljni ali neprostovoljni._NEWLINE_V kontekstu \xc4\x8dloveka je vedenje je skupek dejanj, ki izra\xc5\xbeajo posameznikove dolo\xc4\x8dene osebnostne lastnosti, razpolo\xc5\xbeenje, odnos do sebe in okolice.\n_START_SECTION_\nPomen v znanosti\n_START_PARAGRAPH_\nVedenje je predmet opazovanja tudi pri \xc5\xbeivalih, imenuje se etologija. Gre za opisovanje tipi\xc4\x8dnega vedenja \xc5\xbeivali in njenih zna\xc4\x8dilnosti skupno z opazovanjem skupinskega delovanja (\xc4\x8de to obstaja), njeno \xc5\xa1irjenje, deljenje in sodelovanje._NEWLINE_Vedenje se v psihologiji zaznava s psiholo\xc5\xa1kimi eksprimenti, pomembno pa se lo\xc4\x8duje znotraj psihologije vedenje, ki se preu\xc4\x8duje zaradi preu\xc4\x8devanja \xc4\x8dlove\xc5\xa1ke dru\xc5\xbebe (socialna psihologija) in vedenje, ki zaznamuja \xc4\x8dloveka kot takega (behaviorizem). Merjenje odziva na ekspriment je na zunaj popolnoma izmerljiv podatek, kar je psihologijo napravilo znanstveno v zgodnjih za\xc4\x8detkih znanosti._NEWLINE_Zaznavanje vedenja in njegova analiza pa se postala z leti znatno bolj zapletena, predvsem zaradi analize motivacije in dru\xc5\xbebenih razmerij.\n_START_SECTION_\nU\xc4\x8denje\n_START_PARAGRAPH_\nPomemben element razumevanja vedenja je njena zunanjost. Ni\xc4\x8desar pri opisovanju in analiziranju vedenja ni mo\xc4\x8d izraziti brez, da bi to vedenje znali popisati. Vedenjski posegi so tako praviloma odziv na \xc5\xbee uresni\xc4\x8deno vedenje. Preu\xc4\x8devanje vedenja je tako pripeljalo do pogojnega u\xc4\x8denja._NEWLINE_Najbolj zna\xc4\x8dilen primer pogojnega u\xc4\x8denja je pasja vzgoja. Pravilno vedenje spro\xc5\xbei nagrado, napa\xc4\x8dno vedenje pomeni kazen. Opazovanje pa je prineslo tudi ugotovitev, da \xc5\xbee samo pogojevanje prinese ob tem nauku tudi primerno \xc4\x8dustvovanje oz. avtonomen odziv organizma zaradi pri\xc4\x8dakovanja nagrade.\n_START_SECTION_\nZaznava\n_START_PARAGRAPH_\nPomembne ugotovitve so tudi bile glede branja obrazov. Oseba, ki ugane bodo\xc4\x8de vedenje osebe poleg nje, se prilagodi njej. Vedenje, ki je na zunaj jasno, je v pomo\xc4\x8d okolici._NEWLINE_Pomembno pri razlaganju vedenja je tudi reguliranje tega vedenja. Dru\xc5\xbebeni obi\xc4\x8daji, pravila lepega obna\xc5\xa1anja, socializiranost omogo\xc4\x8dajo la\xc5\xbeje sprejemanje posameznika v dru\xc5\xbebo. Vedenje je tako zaznano kot sprejemljivo in neogro\xc5\xbeujo\xc4\x8de. Regulacija vedenja je praviloma zaznavanje nadrejenih in izra\xc5\xbeanje spo\xc5\xa1tovanja do le-teh. Socialna orientacija in regulacija je predmet socialne psihologije.'